stanford-oval/wikipedia huggingface dataset:
שרף עין גדי

| צפעון שחור |
| --- | --- |
 צפעון שחור בגן החיות הלימודי חיפה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעוניים
סוג:: Atractaspis
מין:: צפעון שחור
שם מדעי
 Atractaspis engaddensis ‏האז, 1950

שרף עין-גדי, צֶפַע עֵין-גֶּדִי או צפעון שחור (שם מדעי: Atractaspis engaddensis) הוא מין נחש ממשפחת הצפעוניים. הוא מצוי בין היתר באזור בקעת ים המלח ובמדבר יהודה, בסיני, ירדן ובצפון ערב הסעודית. הוא נחשב לארסי ביותר מבין תשעת הנחשים הארסיים המוכרים בישראל.
אטימולוגיה

השם המדעי של הנחש:Atractaspis engaddensis, מורכב משם הסוג Atractaspis (שנבנה מהלחם של שתי מילים לטיניות: המילה Atraktos, שמשמעותה "חץ", עם המילה Aspis, שפירושה "מגן" או "צפע", ומהכינוי engaddensis, המציין את שם המין), הוא השם הלטיני של עין גדי. הנחש התגלה שם לראשונה ב-1944 על ידי היינריך מנדלסון וגאורג האז, ותואר אז כמין חדש למדע, במאמר מדעי מאת האז.
תיאור ותפוצה

צבעו שחור מבריק ואחיד לכל אורכו, גופו גלילי דק, וקשקשי גופו חלקים ללא קרינים; אורכו הממוצע כ-60 סנטימטרים ואורכו המרבי יכול להגיע עד 80 סנטימטרים. ראשו משוטח ואינו רחב מצווארו - בשונה מנחשים ארסיים אחרים, כמו אצל צפע מצוי. הלסת העליונה מכסה על התחתונה, העיניים קטנות ושחורות וראייתו גרועה, והלשון ורודה.
הצפעון מבלה את מרבית זמנו בהתחפרות מתחת לפני הקרקע או במחילות, ולכך מותאם מבנה ראשו הצר והארוך, שאינו מובדל מצווארו. כמו כן, בניגוד לרוב בני משפחת הצפעוניים אליה הוא משתייך, ראשו אינו משולש. מבנה צר זה של הראש מתאפשר הודות לצורת בלוטות הארס המוארכות והדקות של הנחש, שנמשכות עד לצווארו. המינים זעמן שחור ופתן שחור מצוי דומים במקצת לצפעון השחור, אך הם גדולים ממנו, מבנה גופם אינו דק כשלו, וראשם רחב מצווארם.
נחש זה פעיל בעיקר בלילה, והוא מצוי באזורי מדבר צחיחים או צחיחים-למחצה: הוא נפוץ בסיני, בירדן וכן בצפון ערב הסעודית. בישראל הוא מצוי באזורי הערבה, ים המלח, כיכר סדום וכן צפונה מבקעת הירדן ועד לגלבוע. הוא מצוי גם במדבר יהודה - ממעלה אדומים ומזרחה, וכן במרכז הנגב. הצפעון השחור הוא נחש השוהה במחילות תת-קרקעיות, נמצא מתחת לסלעים, והוא נצפה מתחמם על כבישים בלילות חמים. אף שאזור חיותו העיקרי במדבר, הוא מצוי בנאות מדבר, בסביבות נחלים ומעיינות עשירים בצמחייה, וככל הנראה הוא זקוק ללחות זו. לעיתים הוא חודר לישובי אדם בתחום תפוצתו. כהגנה הוא מתגלגל כאשר זנבו כלפי מעלה וראשו מוסתר מתחת לגופו.
תזונה

לצפעון השחור שתי שיני ארס ארוכות, אך בשל מפתח פיו הקטן אינו מסוגל לזקוף שיני ארס אלו בדומה לרוב החברים במשפחת הצפעוניים, ובעת הכשה הוא שולף שן ארס אחת היוצאת הצידה מפיו, כך בעת כניסה למחילות לטאות, מזונו העיקרי, הוא דוחק את גופו לצד הלטאה בתוך החלל הצר ומכה הצידה ואחורה בראשו ומכיש-דוקר את גופה באמצעות שן הארס הקטלנית שלו. מות הלטאה יגיע תוך שניות ספורות. לעיתים יתפוס את הלטאה בפיו בעודה בחיים ויכיש אותה למוות תוך כדי אחיזתה בפיו. טרפו הנפוץ הוא חומטיים שונים בדגש על נחושית עינונית, נחשים צעירים שבקעו לא מכבר, ומכרסמים קטנים.
רבייה

הזדווגות הצפעון השחור מתרחשת בחודשים יולי–אוגוסט, תקופה מאוחרת זו של זיווג יחסית לנחשים אחרים ייתכן ועשויה להעיד על מוצאו הטרופי. מסוף ספטמבר ועד נובמבר מתרחשת הטלת 2–3 ביצים באורך של כ-75 מילימטרים בסביבה לחה החיונית להתפתחות העוברים. הביצים המוארכות גדולות ביחס לממדיו של הצפעון השחור וביחס לנחשים בכלל. הצעירים בוקעים לאחר כ-3 חודשים כאשר הם מצוידים במערכת ארס קטלנית כשל הוריהם.
ארס

נחש זה נחשב לארסי שבנחשי ישראל הארסיים לפי מדד ה-LD50: כמות זעירה של 0.06 מ"ג מארסו בכוחה להרוג כמחצית מאוכלוסיית עכברים במשקל כולל של ק"ג אחד. מדד ה-LD50 של ארס הצפעון השחור, נמצא כאמור כ-0.06 מ"ג\ק"ג, ב-.I.V). תכולה מקסימלית של הארס המצוי בבלוטות הארס שלו, ביכולתה להמית עד 50% מכ-8,000 עכברים. ארסו של הצפעון השחור פוגע במערכת העצבים (רעלנים נוירוטוקסיים), בלב (רעלנים קרדיוטוקסים) ובכלי הדם (רעלנים המורגיים). חיות הניסוי להן הוזרק ארס של צפעון שחור מתו משיתוק, בעיקר עקב שיתוק שרירי מערכת הנשימה. בניתוח שלאחר המוות נמצאו גם שטפי דם פנימיים. בשונה משאר הנחשים הארסיים הנפוצים בישראל, אצלם מרווח הזמן האפשרי מההכשה ועד קבלת טיפול רפואי הוא לרוב בן כמה שעות, הכשה מנחש זה מותירה לעיתים פחות משעה עד להתרחשות כשל כלל מערכתי, שיוביל בהכרח למוות.
לוכדי נחשים מנועים מלאחוז צפעון שחור בצווארו או בראשו, כמו שנוהגים ברוב הנחשים, כיוון שהוא מכיש (יש אומרים דוקר) הצידה ואחורה, ועלול להכיש את לוכדו באמצעות שליפת שן הארס שלו, בפה סגור. לא קיים נסיוב נגד ארס הנחש הזה בישראל, אך הכשותיו הן נדירות בעיקר משום נוכחותו הדלילה בסביבת האדם. ב-2002 מת אדם מהכשת שרף עין גדי בעת שניסה ללכוד נחש זה בהתנחלות רימונים.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 218-220
הערות שוליים

↑  צפעון שחור באתר הרשימה האדומה של IUCN
↑  צִפְעוֹן שָׁחֹר (שם מקובל נוסף צֶפַע עֵין-גֶּדִי) במילון בעלי חיים א"י (תשכ"ג), 1963, באתר האקדמיה ללשון העברית
1 2  LD50 of venomous snakes מאתר SnakeDataBase
↑  Atractaspis מאתר Merriam-Webster
1 2 3 4 5  אנציקלופדיית החי והצומח של ארץ ישראל, כרך 5 – "דו־חיים וזוחלים", בעריכת אברהם ארבל, הוצאת משרד הביטחון, 1984, עמ' 156-157
↑  מדד ה-LD50 נבחן בין השאר בהזרקת הארס לאזורים שונים בגוף: הזרקה תת-עורית (.S.C), הזרקה ישר לעורקים או לורידים (.I.V), הזרקה לרקמות שריר (.I.M), או אל הצפק (.I.P)
↑  טיפול במקרי הכשות, עקיצות ונשיכות בעלי חיים מאתר מרכז רפואי הדסה
↑  גילי סופר, זהירות, נחשים, באתר ynet, 14 ביולי 2002
יוחנן פאולוס השני

יוחנן פאולוס השני (בלטינית: Ioannes Paulus II;‏ 18 במאי 1920 – 2 באפריל 2005), נולד בשם קרול יוּזף ווֹיטילה (בפולנית: Karol Józef Wojtyła ‏האזנהקובץ:Pl-Karol Józef Wojtyła.ogg‏Ⓘ‏) בוודוביצה שבפולין. כיהן בתפקיד האפיפיור, ראש הכנסייה הקתולית, בישוף העיר רומא וראש הכנסייה הקתולית, מה-16 באוקטובר 1978 ועד מותו ב-2005. היה האפיפיור הראשון זה כ-400 שנה שאינו ממוצא איטלקי, והאפיפיור הראשון ממוצא סלאבי.
תקופת כהונתו - יותר מ-26 שנים - הייתה השנייה באורכה (אחרי פיוס התשיעי), והיוותה ניגוד לכהונתו של קודמו, יוחנן פאולוס הראשון, אשר כיהן רק 33 ימים (ולזכרו בחר יוחנן פאולוס השני את שמו הרשמי). שניהם נקראים על שם שני קודמיהם, יוחנן העשרים ושלושה ופאולוס השישי.
ביוגרפיה

קרול יוזף ווֹיטילה (Karol Józef Wojtyła) נולד ב-18 במאי 1920 בעיר ודוביצה שבדרום פולין, השוכנת כ-30 ק"מ ממחנה ההשמדה אושוויץ. אמו נפטרה עליו בעודו ילד ועול גידולו נפל על אביו, אשר היה קצין בצבא הפולני. בצעירותו רכש חברים רבים מבין יהודי קרקוב. תחביביו העיקריים היו ספורט, משחק וכתיבת שירים ומחזות.
קריירה

בזמן הכיבוש הנאצי של פולין עבד במחצבה ובמפעל כימיקלים. ב-1942, בעקבות תאונה ולאחר מות אביו החל ללמוד לימודי כמורה וב-11 בנובמבר 1946 הוסמך ככומר. לימד אתיקה באוניברסיטה היגלונית של קרקוב ובאוניברסיטה הקתולית של לובלין.
ב-1958 מונה לבישוף משנה של קרקוב וב-30 בדצמבר 1963 מונה על ידי האפיפיור פאולוס השישי להיות הארכיבישוף של קרקוב, וכן השתתף בוועידת הוותיקן השנייה והיה מבין מחברי "ההכרזה על חופש הדת" (Dignitatis Humanae).
ב-1967 מונה לחשמן (קרדינל), ובאוגוסט 1978 היה בין חברי מועצת החשמנים (מועצת הקרדינלים - הקונקלווה) שבחרה את אלבינו לוצ'יאני, קרדינל ונציה, להיות האפיפיור יוחנן פאולוס הראשון. לאחר מותו של יוחנן פאולוס הראשון השתתף במועצת החשמנים השנייה של 1978, שבה בחרו אותו עצמו לתפקיד האפיפיור.
קריירה > כהונתו בתפקיד האפיפיור

בגיל 58 מונה קרול יוזף וויטילה לאפיפיור, על אף גילו הצעיר ומוצאו הפולני. זמן קצר לאחר מינויו חזר לבקר במולדתו פולין כאפיפיור והתקבל בה בהתרגשות עצומה. יש המייחסים את נפילת הגוש המזרחי גם לעמידתו הנחושה מול האתאיזם הקומוניסטי ורדיפתו את הפולחן הדתי.
ב-13 במאי 1981 ניסה אזרח טורקי בשם מהמט אלי אג'ה להתנקש בחייו של האפיפיור, בכניסה לכיכר פטרוס הקדוש. האפיפיור נפצע קשה מכדורי המתנקש. לאחר ההתנקשות היו חוקרים, ובהם אדוארד ס' הרמן ונועם חומסקי, שסברו שהתנקשות זו הוזמנה על ידי הקג"ב של ברית המועצות באמצעות השירות החשאי הבולגרי. ועדה פרלמנטרית איטלקית הגיעה למסקנה זהה בשנת 2006, אלא שהיא נקבה בגר"ו, המודיעין הצבאי הסובייטי, כמזמין עיקרי לפעולה - טענות שנדחו מכל וכל בידי דובר הארגון. על כל פנים, אג'ה ריצה תקופת מאסר בכלא באיטליה מאז ההתנקשות, עד שזכה לחנינה והוסגר לטורקיה בשנת 2000. בטורקיה נכלא לעשר שנים נוספות בשל רצח עיתונאי טורקי ב-1979.
בשנת 1982 נעשה ניסיון התנקשות נוסף באפיפיור, ושוב יצא ממנו בשלום, הפעם בידי כומר מעורער בנפשו בשם חואן פרננדס קרוהן. המתנקש נעצר, אך לא לפני שדקר את האפיפיור.
בשנת 1983 אישרו הרשויות בפולין ליוחנן פאולוס השני לבקר בה בפעם השנייה. בביקורו נשא נאום במנזר יסנה גורה שנחשב כמכריע בקיום תנועת ההתנגדות למשטר הקומוניסטי במזרח אירופה.
בשנת 1984 חידשו הנשיא רונלד רייגן ויוחנן פאולוס השני את יחסי ארצות הברית–הוותיקן, לארצות הברית לא היו יחסים דיפלומטיים עם הוותיקן מאז 1867. שגרירות ארצות הברית לכס הקדוש פועלת בשיתוף עם הכס הקדוש בנושאים גלובליים הכוללים: דמוקרטיה, שלום וביטחון, סחר בבני אדם, דיאלוג בין דתי, פיתוח וסיוע חוץ, וזכויות אדם.
בשנת 1994 נבחר יוחנן פאולוס השני לאיש השנה של השבועון טיים.
קריירה > כהונתו בתפקיד האפיפיור > נסיעות בעולם

בתקופת כהונתו ביקר יוחנן פאולוס השני ביותר ארצות מכל האפיפיורים שקדמו לו גם יחד. בסך הכול ערך 104 מסעות מחוץ לותיקן.
יוחנן פאולוס השני ביקר בארצות שביקר בהם האפיפיור פאולוס השישי (שכונה "האפיפיור העולה לרגל"), כגון ישראל וארצות הברית, אך גם במדינות שבהן לא ביקר אף אפיפיור מעולם. היה האפיפיור הראשון שביקר באנגליה, שם נפגש עם המלכה אליזבת השנייה, שהייתה ראש הכנסייה האנגליקנית, והתפלל יחד עם הארכיבישוף מקנטרברי בקתדרלת קנטרברי. ביקר בין היתר בפורטוגל, אירלנד, מקסיקו, קובה וצרפת.
ניסיון נוסף להתנקש בחייו היה בעת ביקורו במנילה שבפיליפינים, בינואר 1995. במהלך הביקור ניסה מחבל מתאבד מארגון אל-קאעידה להתקרב אליו באמצעות אופנוע תופת ולהתפוצץ לידו. במקרה פרצה שרפה בדירת אחד ממתכנני הפיגוע, רמזי יוסף, ובמקום נמצאו תוכניות הפעולה של המחבלים. ב-1999 ביקר יוחנן פאולוס השני ברומניה, והיה האפיפיור הראשון שביקר במדינה שבה רוב האוכלוסייה נוצרית אורתודוקסית.
בשנת 2001 ביקר בסוריה והיה האפיפיור הראשון שביקר והתפלל במסגד. הוא ביקר במסגד האומיי בדמשק, שעל פי המסורת הנוצרית היה בעבר כנסייה שנקבר בה יוחנן המטביל. הוא נשא במסגד נאום הקורא למוסלמים, נוצרים ויהודים לחיות יחד. כמו כן ביקר בהריסות מבנה הכנסייה היוונית-אורתודוקסית האנטיוכית בקוניטרה.
קריירה > בעיות רפואיות

יוחנן פאולוס השני נבחר לאפיפיור בגיל צעיר יחסית ובבריאות טובה. קודם לבחירתו היה ספורטאי שנהג לשחות ולעשות סקי. לאחר ניסיון ההתנקשות שפגע קשות בבריאותו, חלה יוחנן פאולוס השני בסרטן מספר פעמים. בשנת 2003 אושר רשמית כי הוא חולה במחלת פרקינסון. בפברואר 2005 אושפז פעמיים בבית חולים ברומא בשל שפעת אשר חששו כי תתפתח לדלקת ריאות, ואף עבר ניתוח טרכאוסטומיה לפתיחת קנה הנשימה. במהלך מרץ הידרדר מצבו הבריאותי, וב-31 במרץ נערך לו סקרמנט המשיחה האחרונה. פיתח דלקת בדרכי השתן. ב-1 באפריל עבר התקף לב, ונפטר למחרת היום, ב-2 באפריל.
קריירה > הלווייתו

לאחר מותו הוצבה גופתו בכנסיית פטרוס הקדוש ומאות אלפי בני אדם עברו על פניה.
הלווייתו התקיימה ב-8 באפריל והשתתפו בה כ-4 מיליון בני אדם. מאות אלפים הגיעו מפולין, ארץ הולדתו. בהלוויה השתתפו גם כ-200 ראשי מדינות והיא תוארה כהלוויה הגדולה ביותר שנערכה אי פעם.
החלק הציבורי של ההלוויה נערך בכיכר פטרוס הקדוש, ולווה במחיאות כפיים בלתי פוסקות של הקהל. לאחר מכן הוכנס הארון אל המערה שמתחת כנסיית פטרוס הקדוש (שם קבורים האפיפיורים הקודמים), ושם נערך טקס פרטי בהשתתפות הקרדינלים.
ביום ראשון באחד במאי 2011 הוצא ארונו של יוחנן פאולוס מקברו והועמד במרכז כיכר פטרוס הקדוש. בתום מיסה חגיגית במהלכה בירכו האפיפיור בנדיקטוס השישה עשר ויתר חשמני ובישופי הכנסייה הקתולית את האפיפיור המנוח.
אירוע זה הוא העלאתו של יוחנן פאולוס למעמד של מבורך, השלב לפני הדרגה העליונה, מעמד של קדוש.
ב-27 באפריל 2014 הועלה יוחנן ה-23 לדרגת קדוש יחד עם האפיפיור יוחנן העשרים ושלושה. הכרזתם של שני האפיפיורים לשעבר כקדושים נעשתה בטקס בהשתתפות 800 אלף צופים ובנוכחותם של שני אפיפיורים – פרנציסקוס, האב המכהן, וקודמו, האפיפיור בנדיקטוס ה-16 (שפרש שנה קודם).
נמל התעופה הבינלאומי בקרקוב אשר בפולין נקרא על שמו.
אמונותיו

יוחנן פאולוס השני היה בעל גישה שמרנית מאוד בנוגע לאמונה, שבאה לידי ביטוי, בין היתר, בהתנגדות נחרצת להפלות, לתכנון המשפחה, למתן לגיטימציה להומוסקסואליות ולנישואי כמרים. על אף שמרנותו בנושאי אמונה הכניס רוח מודרנית במוסדות הכנסייה כשהוא מקים שני מרכזי טלוויזיה ורדיו. בשנת 2001 עשה צעד היסטורי כשפנה אל ציבור מאמיניו דרך אתר אינטרנט שהקים גם כן.
האפיפיור הכריז על מספר גדול של קדושים, צעד שמטרתו לחזק את האמונה ברחבי העולם. הוא ביטל את מוסד פרקליט השטן, שמטרתו לימוד קטגוריה על מועמדים לקדושים.
יחסיו עם העם היהודי

יוחנן פאולוס השני נחשב לידיד העם היהודי, הוא הביע פעמים רבות צער על העוולות שגרמו נוצרים ליהודים בהיסטוריה, וקבע כי הנצרות אינה מאשימה את היהודים בדבר. כאשר שימש בתפקיד כמורה אחרי השואה סירב להטביל ילדים יהודים שהוסתרו במנזרים ופעל להשיבם אל היהדות. כשמונה חודשים בלבד לאחר בחירתו כאפיפיור בעת ביקורו באושוויץ כרע ברך בפני המצבה הראשית במקום, ביקש מחילה מהעם היהודי והתנצל על סבלם של קורבנות השואה. יוחנן פאולוס השני היה האפיפיור הראשון שביקר בבית כנסת - הוא ביקר בבית הכנסת הגדול של רומא בשנת 1986. את היהודים כינה בהזדמנות זו "אחינו הבכורים והאהובים". ב-1993, לאחר מאמצים דיפלומטים של שגריר ישראל באיטליה אבי פזנר, כונן הוותיקן לראשונה יחסים דיפלומטיים עם ישראל.
ב-21-26 במרץ 2000 ביקר בישראל כחלק מאירועי שנת 2000, והיה האפיפיור השני שביקר בישראל (לפניו ביקר בשנת 1964 פאולוס השישי ואחריו בנדיקטוס השישה עשר בשנת 2009 ופרנציסקוס הראשון בשנת 2014). בישראל ביקר בין היתר ביד ושם, ובכותל המערבי, שם הטמין פתק.
נשיא איחוד הקהילות היהודיות של איטליה, עמוס לוצאטו, אמר כי "יוחנן פאולוס השני היה האפיפיור שעשה הכי הרבה, באופן מעשי וחומרי, לטובת העם היהודי, עם ביקורו ההיסטורי בבית הכנסת ברומא, חילופי המשלחות הדיפלומטיות עם מדינת ישראל וביקורו בכותל המערבי".
לאחר מות האפיפיור פרסם משרד החוץ בישראל הודעה, ובה נאמר כי מותו הוא "אבדה גדולה בראש ובראשונה לכנסייה הקתולית על מאות מיליוני מאמיניה, אך גם לאנושות כולה. יוחנן פאולוס השני הצעיד את הכנסייה הקתולית ליחסים טובים יותר עם ישראל והעם היהודי. בפעילותו הציבורית והדתית, פעל לקדם את ההבנה והדיאלוג בין הדתות, תוך התמודדות עם העבר ומחויבות עמוקה ליצירת עתיד של אחווה ושלום בין העמים. העם היהודי, מדינת ישראל והעולם כולו איבדו היום לוחם גדול למען הפיוס והקרבה הבין דתית".
ראו גם

ביקור האפיפיור יוחנן פאולוס השני בישראל
הערות שוליים

↑  הוותיקאן הסתיר ניסיון התנקשות ביוחנן פאולוס השני, באתר הארץ, 16 באוקטובר 2008
↑  Pope John Paul "wounded" in 1982, BBC News
↑  ניתן לקרוא את הנאום בספר של רוזלינד הורטון וסלי סימונס, (עורך המהדורה העברית: אורן נהרי), נאומים ששינו את העולם: הנאומים, הסיפורים והאנשים מאחורי הרגעים שעשו היסטוריה, האפיפיור יוחנן פאולוס השני: "חירותנו אנו, הפולנים, מחירה כבד כל כך", נאום במנזר יסנה גורה, פולין, 18 ביוני 1983, הוצאת מטר, 2008, עמ' 206 - 209
↑  היסטוריית יחסי ארצות הברית–הוותיקן
↑  היסטוריה של הכס הקדוש וארצות הברית Current Issues". United States Embassy to the Holy See. Retrieved 2017-12-01.
↑  שגרירים קודמים וראשי משימה לכס הקדוש va.usembassy.gov/our-relationship/policy-history/chiefs-of-mission
↑  הארץ, האפיפיור ביקר לראשונה במסגד; מחר צפוי לסייר בקוניטרה, באתר הארץ, 4 במאי 2001.
↑  "Popes set for historic Vatican saints ceremony". BBC News. 27 באפריל 2014. נבדק ב-27 באפריל 2014. {{cite news}}:  (עזרה)
| 0 | 1 | 2 |
| --- | --- | --- |
| הקודם: יוחנן פאולוס הראשון | אפיפיור (רשימת האפיפיורים) | הבא: בנדיקטוס השישה עשר |
| --- | --- |
בקרת זהויות :  NLI: 987007263567005171  PLWABN: 9810572193305606  BIBSYS: 90349498  BNC: 000035864  BNE: XX1054221  BnF: cb120790780 (data)  CANTIC: a10475138  CiNii: DA02012496  GND: 118558064  ICCU: CFIV000007  ISNI: 0000 0001 2098 1449  LCCN: n78078345  LNB: 000008507  MusicBrainz: b3e2a4cb-3e2b-4d77-b744-89dc43e8362b  NARA: 10678008  NCL: 000788533  NDL: 00444266  NKC: jn19981001536  NLA: 35879484  NLG: 61210  NLK: KAC200803647  NSK: 000100233  NTA: 068224745  RERO: 02-A000094919  RSL: 000008303  SELIBR: 233162  SNAC: w6794jww  SUDOC: 029093147  S2AuthorId: 1478553366  Trove: 444640  ULAN: 500278046  VcBA: 495/51692  VIAF: 35605   WorldCat (עם VIAF): 35605 
סמלו של יוחנן פאולוס השני. האות M מייצגת את מריה הקדושה
מפת מסעותיו של יוחנן פאולוס השני
נשיא ארצות הברית ביל קלינטון והאפיפיור יוחנן פאולוס השני, בעת ביקורו של האפיפיור בדנוור, קולורדו בשנת 1993. יחסי ארצות הברית–הוותיקן ידעו עליות ומורדות ובמשך 116 שנים, מ-1867 ועד 1984, לא היו בין הדמוקרטיה הגדולה בעולם ובין נציגות הדת הקתולית יחסים דיפלומטיים. מאז מייצג את ארצות הברית שגריר בוותיקן ואת הכס הקדוש מייצג נונציו (שליח אפיפיורי) בוושינגטון די. סי.
הלווית יוחנן פאולוס השני
פסל של יוחנן פאולוס השני בטורון
Telepatía

"Telepatía" (בעברית: "טֶלֶפַּתִיָה") הוא שיר שהוקלט על ידי הזמרת-יוצרת הקולומביאנית-אמריקאית קאלי אוצ'יס, מתוך אלבום האולפן השני שלה, Sin Miedo (del Amor y Otros Demonios). השיר יצא לאור ב-26 בפברואר 2021, על ידי חברות התקליטים וירג'ין EMI ואינטרסקופ רקורדס, כסינגל השלישי מתוך האלבום.
השיר הגיע למקום ה-54 במצעד הבילבורד הוט 100.
רקע וכתיבה

השיר נכתב על ידי קאלי אוצ'יס, כריסטינה צ'ילואיזה, סרוונדו פרימרה, מנואל לארה, אלברט מלנדז וטייני והופק על ידי טייני, לארה ואלברט הייפ. השיר במקור יצא לאור כבר בנובמבר 2020, ביחד עם שאר שירי האלבום Sin Miedo (del Amor y Otros Demonios), אך בשנת 2021 זכה להצלחה עולמית ויצא כסינגל רשמי מתוכו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.
ביקורות

בחודש יוני 2021 דירג בילבורד את השיר במקום החמישי ברשימת "50 השירים הטובים ביותר בשנת 2021 עד כה". מגזין המוזיקה והתרבות BBC Culture סיקר את השירים והאלבומים שיצאו לאור בשנת 2021, וכלל את השיר ברשימתם "10 האלבומים הטובים ביותר של 2021 ׁ(דירוג של אלבומים ושירים)".
הצלחה מסחרית

כאשר יצא, לא זכה השיר להצלחה כלשהי ולכן הוא נשאר כרצועה באלבום. עם זאת, בשנת 2021 הוא החל לצבור פופולריות בטיקטוק ובעקבות כך, הוחלט להוציא אותו ב-26 בפברואר 2021, כסינגל השלישי מתוך האלבום. במצעד השירים שבליטא הגיע השיר למקום התשיעי בשיאו, תוך שבמצעד הסינגלים האירי הגיע למקום ה-37.
בארצות הברית זכה להצלחה רבה כאשר דורג במקום ה-54 במצעד הבילבורד הוט 100, ובמקום ה-29 בבילבורד גלובל 200.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 29 |  |
|  אירלנד | מצעד הסינגלים האירי | 37 |  |
|  ארצות הברית | בילבורד הוט 100 | 34 |  |
|  הממלכה המאוחדת | מצעד הסינגלים הבריטי | 45 |  |
|  הממלכה המאוחדת | מצעד שירי ה-R&B | 27 |  |
|  ליטא | AGATA | 9 |  |
|  קנדה | קנדה הוט 100 | 76 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 4× פלטינה | 4,000,000 |
סיכום
| בכל העולם | — | 4,000,000 |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 18 בנובמבר 2020 | הזרמת מוזיקה • הורדה דיגיטלית | רגילה | אינטרסקופ • וירג'ין EMI |  |
| איטליה | 26 בפברואר 2021 | רדיו להיטים עכשוויים | רגילה | יוניברסל |  |
הערות שוליים

↑  קאלי אוצ'יס, כריסטינה צ'ילואיזה, סרוונדו פרימרה, מנואל לארה, אלברט מלנדז, טייני
1 2 3 4  KALI UCHIS "Telepatìa" | (Radio Date: 26/02/2021), radiodate.it (באנגלית)
1 2 3  Kali Uchis, Billboard
↑  Kali Uchis – telepatía (באנגלית), נבדק ב-2021-03-07
1 2  Sin Miedo (del Amor y Otros Demonios) ∞, נבדק ב-2021-03-07
↑  The 50 Best Songs of 2021 So Far: Staff Picks, בילבורד, ‏8 ביוני 2021
↑  Arwa Haider and Nick Levine, The 10 best tracks and albums of 2021, www.bbc.com (באנגלית)
↑  BBC Culture: 10 Best Albums of 2021, www.yearendlists.com, ‏2021-12-16 (באנגלית אמריקאית)
↑  Kali Uchis Scores A Bilingual Viral Hit With “Telepatía”, Genius (באנגלית)
↑  Natalia Puertas Cavero, Kali Uchis' 'Telepatía' became a worldwide hit, AL DÍA News, ‏2021-02-25 (באנגלית)
↑  2021 9-os savaitės klausomiausi (TOP 100), Agata (ב־)
↑  Official Irish Singles Chart Top 50 | Official Charts Company, www.officialcharts.com (באנגלית)
↑  Gold & Platinum, RIAA (באנגלית אמריקאית)
| קאלי אוצ'יס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Isolation • Sin Miedo (del Amor y Otros Demonios) • Red Moon in Venus • Orquídeas |  |
| מיני-אלבומים | Por Vida • To Feel Alive |  |
| סינגלים | "Lottery" • "After the Storm" • "Time" • "Solita" • "Aquí Yo Mando" • "La Luz (Fin)" • "Telepatía" • "I Wish You Roses" |  |
| שירים אחרים | "Get You" |  |
| 0 | 1 | 2 |
| --- | --- | --- |
| הקודם: 2020: קרול ג'י וניקי מינאז' - "Tusa" | פרס המוזיקה האמריקאית לשיר הלטיני הטוב ביותר   2021: קאלי אוצ'יס – "Telepatía"  | הבא: 2022: סבסטיאן יאטרה – "Dos Oruguitas" |
| 0 | 1 | 2 |
| --- | --- | --- |
| הקודם: 2021: באד באני וג'יי קורטס – "Dakiti" | פרס המוזיקה של בילבורד לשיר הלטיני המוביל  2022: קאלי אוצ'יס – "Telepatía" | הבא: 2023: אזלבון ארמדו ופסו פלומה – "Ella Baila Sola" |
דיסקוגרפיה של חנן בן ארי

| דיסקוגרפיה של חנן בן ארי |
| --- | --- |
  חנן בן ארי במהלך הופעה, דצמבר 2021
 אלבומי אולפן ↙:  3
 אלבומי הופעה ↙:  1
 סינגלים ↙:  25
 וידאו קליפים ↙:  17
הזמר-יוצר הישראלי חנן בן ארי החל את הקריירה המוזיקלית שלו בנובמבר 2014 כשהוציא את סינגל הבכורה שלו, "ממך עד אליי". בפברואר 2016 יצא לאור אלבום הבכורה של בן ארי, "איזון", בו נכלל סינגל הבכורה שלו והסינגלים "אמא אם הייתי" ו"החיים שלנו תותים".
באפריל 2018 יצא לאור אלבום האולפן השני שלו, "לא לבד", בו נכללו הסינגלים "לא לבד", "מה אתה רוצה ממני", "בשורות טובות", "ויקיפדיה" ו"תודה שאת".
בפברואר 2019 הוציא את הסינגל "אלוף העולם", במאי 2019 את הסינגל "דור", בפברואר 2020 את "אם תרצי", בנובמבר 2020 את "אמן על הילדים", במאי 2021 את "חולם כמו יוסף", בדצמבר 2021 את "מקום", במרץ 2022 את "בסוף זה הלחן", ביוני 2022 את "חנניה" ובדצמבר 2022 הוציא את "אלא בי",
בספטמבר 2022 הוציא את אלבום ההופעה הראשון שלו, Live 2022, במאי 2023 הוציא את השיר "עטלף עיוור", ביוני 2023 הוציא את אלבום האולפן השלישי שלו, "יש כאן יותר מזה", ובנובמבר 2024 את אלבום ההופעה השני שלו "מופע הינדיקים".
אלבומים > אלבומי אולפן

| שם | תאריך יציאה לאור | חברת תקליטים | רצועות |
| --- | --- | --- | --- |
| איזון | 3 בפברואר 2016 | NMC |  איזון  ממך עד אליי  למה לנו לרדוף  אמא אם הייתי  לאהוב אותך מחדש  יאללה  הינדיק  החיים שלנו תותים  אחים  ניגון הנשמות  שימו לב  |
| לא לבד | 29 באפריל 2018 | NMC |  לא לבד  מה אתה רוצה ממני  פרדס חנה  בשורות טובות  ויקיפדיה  על משכבי  הלב יגיע בקרוב  תודה שאת  רגע  ילד |
| יש כאן יותר מזה | 12 ביוני 2023 | NMC |  אמסטרדם  עטלף עיוור  אחד עד עשר  הינדיק 2023  אביתר  ישנה  חוץ מכדורגל  אחריך  למעלה  יש כאן יותר מזה |
אלבומים > אלבומי הופעה

| שם | תאריך יציאה לאור | רצועות |
| --- | --- | --- |
| Live 2022 | 22 בספטמבר 2022 |  פתיח  ויקפדיה  שמש  ממך עד אליי  למה לנו לרדוף  מה אתה רוצה ממני  חולם כמו יוסף  אמן על הילדים  חנניה  אם תרצי  אינסטרומנטלי  החיים שלנו תותים  רגע  מקום  שבורי לב  אמא אם הייתי  אלוף העולם  בסוף זה הלחן  חלליות (עם ברי סחרוף)  |
| מופע הינדיקים | 24 בנובמבר 2024 |  אמסטרדם  עטלף עיוור  אחד עד עשר  הינדיק 2023  אביתר  ישנה  שבורי לב  חוץ מכדורגל  אחריך  למעלה  ממך עד אליי  דור  יש כאן יותר מזה  |
סינגלים

| שם | שנה | מיקומי שיא> מדיה פורסט | מיקומי שיא> גלגלצ | מיקומי שיא> היטליסט | מיקומי שיא> העשירייה | אלבום |
| --- | --- | --- | --- | --- | --- | --- |
| "ממך עד אליי" | 2014 | — | 5 | — | — | איזון |
| "איזון" | 2015 | — | — | — | — | איזון |
| "אמא אם הייתי" | 2015 | — | 4 | — | — | איזון |
| "אדון הסליחות" (עם איזי) | 2015 | — | — | — | — | סינגל ללא אלבום |
| "החיים שלנו תותים" | 2015 | 1 | 1 | — | — | איזון |
| "למה לנו לרדוף" | 2016 | 9 | — | — | — | איזון |
| "לא לבד" | 2016 | 3 | 6 | — | — | לא לבד |
| "תודה שאת" | 2017 | 2 | — | — | — | לא לבד |
| "על משכבי" (עם משה פרץ) | 2017 | — | — | — | — | לא לבד |
| "ויקיפדיה" | 2017 | 3 | 2 | — | — | לא לבד |
| "מה אתה רוצה ממני" | 2017 | 4 | 7 | — | — | לא לבד |
| "בשורות טובות" | 2018 | 4 | — | — | — | לא לבד |
| "אלוף העולם" | 2019 | 2 | 1 | 95  | — | סינגל ללא אלבום |
| "דור" | 2019 | 3 | — | — | — | סינגל ללא אלבום |
| "שמש" | 2019 | 1 | 2 | — | — | סינגל ללא אלבום |
| "אם תרצי" | 2020 | 1 | 1 | — | — | סינגל ללא אלבום |
| "געגועים לבני אדם" | 2020 | — | — | — | — | סינגל ללא אלבום |
| "שבורי לב" | 2020 | 5 | — | 46  | — | סינגל ללא אלבום |
| "אמן על הילדים" | 2020 | 1 | 3 | 67 | — | סינגל ללא אלבום |
| "חולם כמו יוסף" | 2021 | 1 | — | — | — | סינגל ללא אלבום |
| "מקום" | 2021 | 1 | 7 | — | — | סינגל ללא אלבום |
| "בסוף זה הלחן" | 2022 | 2 | 9 | — | — | סינגל ללא אלבום |
| "חנניה" | 2022 | 1 | — | — | — | סינגל ללא אלבום |
| "אלא בי" | 2022 | 16 | — | — | — | סינגל ללא אלבום |
| "עטלף עיוור" | 2023 | 1 | 3 | 8 | 10 | יש כאן יותר מזה |
| "מולדת" | 2023 | 1  | 5  | 12  | — | סינגל ללא אלבום |
| "היום קמתי שמח" | 2025 | 4 | — | — | — | סינגל ללא אלבום |
שירים נוספים במצעדים

| שם | שנה | מיקומי שיא> גלגלצ | מיקומי שיא> היטליסט | אלבום |
| --- | --- | --- | --- | --- |
| "חוץ מכדורגל" | 2023 | 10 | 32  | יש כאן יותר מזה |
השתתפות באלבומים

| שם | שנה | אלבום |
| --- | --- | --- |
| "אנה אלך" | 2016 | צמאה 3 |
| "כל עצמותי תאמרנה" | 2020 | צמאה 5 |